joints | Zee Se Scribbles
by Zee	26 Kommentaar
Mom, dad and sis…. (My storie 10 )
Vandag het ek en my man vir die eerste keer die jaar vir seun gaan kuier in die tronk.
Ek het die laaste twee maande nie vir hom gaan kuier nie omdat ek in die laaste ruk nie reg gevoel het om te gaan nie. Miskien was dit die wete dat hy nog steeds dagga rook. Miskien wou ek hom net nie sien nie. Miskien….. ek weet nie. Maar al wat ek weet is dat ek baie bly is dat ons vandag gegaan het.
Gister toe hy my bel en vra of ons kom kon ek hom nie ‘n antwoord gee nie. Hy het gevra as ons dalk kom of ons asseblief vir Zeethan kan saambring maar ek sê toe nee, hy het bietjie vakansie gaan hou by die see saam met sy sus en haar verloofde.
Ons het lekker gekuier maar so tussen deur sien ek dat sy tande nog steeds sleg lyk. Hy sê toe dat hulle hom nog nie gestuur het nie, en hy kla toe ook dat sy oog baie seer is en hulle niks daaroor wil doen nie. Hy het die 27ste Des in die stort gegly nadat hy ‘n blackout gehad het, en het ‘n groot gat bokant sy oogbank gehad. Dit het intussen gesond geword, maar ek is behoorlik boos dat hulle hom nie vir steke gevat het nie. Nee kyk, al is hy in die tronk, het hy darem seker ook die reg op mediese behandeling.
Net daar klim ek toe op my perdjie en gaan vra dat ek asb die hoof van die tronk kan sien. Hoekom? Omdat ek so vra en dit my reg is! Jis, ek het amper gesê want ek betaal tax…
Sowat 15 minute later kom die hoof van die tronk hospitaal ons toe sien. Ek verduidelik toe vir hom dat ek sowat 3 maande terug al gevra het dat hulle ‘n vol medies op hom moet laat doen, van niere, lewer, longe, tande, oë, maar dat daar nog steeds niks aan gedoen is nie. Seun het beslis skade aan sy binnegoed opgedoen (my opinie) en ek wil asseblief die regte behandeling hê vir hom nadat hy ‘n volle evaluasie gehad het. Eerste op die lys moet sy oog wees, en dan sy tande. Ek maak toe seun se mond oop en wys vir hom… En kyk sy oog, lyk dit vir hom ok?
Hy het toe vir seun gesê dat hy hom môre moet kom sien en hy sal toesien dat die dokter hom verwys om ‘n volle mediese verslag te kry en die nodige behandeling te gee as dit nodig is.
Toe spreek ek die dagga probleem aan. Seun rook nog steeds dagga. Hy sê hy weet hy moet ophou maar dit is orals om hom. (Dit sê ook vir my dat sy wil nog nie heeltemal sterk genoeg is nie – soos met my rokery!!)
Ek vra toe vir die kaptein…. Hoekom is daar so baie dagga in die tronk? Hoe word die goed ingebring? Hoe gaan hulle die probleem oplos as daar dan tot van die bewaarders is wat die goed inbring? Hy kon ons nie eintlik antwoord nie.
Terug by seun… hy was baie emosioneel vandag… veral oor Zeethan saam met sy suster hulle weg is vir die naweek. Ek verduidelik toe vir hom dat hy moet onthou dat hulle amper soos ‘n ma en pa is vir hom op die oomblik, en hy kan nie verwag dat hulle hom nie mag oral saamvat nie. Hy sê toe hy verstaan, maar hy is hartseer oordat dit nie hy is nie, en dit is sy eie skuld. Ek het toe ook aanstaande skoonseun sê vrese vir hom gesê en dit is dat seun Zeethan van hom gaan af weghou die dag as hy uitkom, en hy moet nou al mooi verstaan dat ek dit nooit ooit sal toelaat nie. Daar is plek vir almal van ons in sy lewetjie! Hy moet ook nou al besef dat Zeethan vir altyd by ons gaan bly omdat daar nie ‘n manier is wat ons sy lewetjie oor ‘n jaar of vyf gaan ontwrig nie.
Vandag het hy ons goed vertel wat my hare regop laat rys het. Hy wou ons eintlik baie meer vertel het maar kon nie alles onthou wat hy wou vertel nie. Ek het toe weer voorgestel dat soos iets in sy kop kom hy dit moet neerskryf… (Ek sien hy het in die kort briefie wat hy vir ons geskryf het, melding daarvan gemaak.. So lyk my hy begin darem weer goed onthou!) Wie weet, eendag kan ons dalk iemand kry om vir ons ‘n boek te skryf oor sy lewe. Hy wil graag as hy eendag uitkom by skole en kerke sy verhaal gaan vertel en mense bewus maak wat sal gebeur as jy die euwel goed gebruik. Miskien kan mens so 20 bladsy boek doen wat ‘n mens by die skole kan uitgee…
Hy het ook die paroolraad gesien Donderdag. Hy sê dat hy dalk ‘n ekstra ses maande sal moet doen vir sy vorige oortreding wat beteken dat hy dalk eers November sal uitkom. Hy sê egter dat daar dalk ‘n rede is dat hy langer moet inbly. In totaal sal dit dan drie jaar wees, waarvan hy die helfte moet doen. Een van sy parool voorwaardes sal wees dat hulle hom vir drie maande na ‘n rehab toe sal stuur vir die dagga…. (Ek hoop hulle hou by hulle woord) Een ding waaroor ek vandag baie bly was is dat hy erken het dat hy dit nog steeds rook, en nie vir ons gejok het en gesê het dat hy wel opgehou het net om my te kalmeer nie, omdat hy weet hoe ek oor die sakie voel.
Mom, Dad and sis….
To start off with my problem the (THC) one. This place is really full of it, and I really want to stop with all my soul. I am clean of all the other drugs for almost 1 year!!
ZEETHAN, only now I have realized the importance I play in his life! My love, faith has grown to a large amount. Please read Psalms 23 for him, the role I should play as well.
I have gone through this for a reason and not for nothing (*** I did not forget about my life story…)
For the first time I feel like myself. Thank you for the support all the way, dom om dit nie te verstaan het van die begin af nie. But I got it with love from all of you!
Because faith allows it, we are so blessed, specific all of you!
Once again sorry, I was lost, but now I am found! My spirit is almost one again, because I want to!
A Family that prays stay together – forever!!
Categories: Dwelms / Drugs | Tags: Cannabis, dagga, Drugs, Dwelms, faith, Geloof, Hartseer, Jail, joints, marijuana, Tronk | Permalink.
The Truth about “Joints”
Ek wou eers later “Joints” doen maar nadat ek weer oor dagga by Sonkind en Demoerin gelees het, het ek maar besluit dat nou seker die regte tyd is. Ek het ook voorheen hier oor dagga geskryf!!
Download full version of “Joints”
Categories: Dwelms / Drugs | Tags: Cannabis, dagga, Drugs, Dwelms, Hashish, joints, marijuana | Permalink.